भिलाई की आकांक्षा को पुणे में मिला स्टूडेंट स्पीकर सम्मान
दुर्ग|श्री शंकराचार्य टेक्नीकल कैंपस(एसएसटीसी) जुनवानी की छात्रा व भिलाई की बेटी आकांक्षा मिश्रा ने राष्ट्रीय स्तर पर छत्तीसगढ़ का नाम ऊंचा किया है। पुणे में आयोजित सातवें भारतीय छात्र संसद में आकांक्षा को स्टूडेंट स्पीकर अवार्ड से सम्मानित किया गया है। उल्लेखनीय है कि एमआईटी स्कूल ऑफ गवर्नमेंट द्वारा भारतीय छात्र सांसद पुणे में आयोजित किया गया। देशभर से 14 हजार विद्यार्थियों ने हिस्सा लिया। इसमें एसएसटीसी की तरफ से आकांक्षा को छात्र संसद के लिए आमंत्रित किया गया था। उन्होंने बताया कि कार्यक्रम में उन्होंने कालाधन व चुनाव पर भाषण प्रस्तुत किया। जिसे सभी निर्णायकों ने सराहा। इसके लिए उन्हें स्टूडेंट स्पीकर का खिताब दिया गया। उन्हें यह सम्मान जम्मू यूनिवर्सिटी के कुलपति प्रोफेसर आरडी शर्मा, मुख्य चुनाव आयुक्त एसवाय कुरैशी व पूर्व मुख्य चुनाव आयुक्त एन गोपाल स्वामी की उपस्थिति में दिया गया। आंकाक्षा भिलाई निवासी शिक्षक शंकर मिश्रा और एडवोकेट नंदिनी मिश्रा की बेटी हैं।
awa_Deva hin_Deva